钦定古今图书集成/理学汇编/经籍典/第090卷 > 《答新安陈氏书》前人
## 钦定古今图书集成/理学汇编/经籍典/第090卷 > 《答新安陈氏书》前人

僭，以《通释》为馈不知过，沐赐之尊览。炳文思之有二
罪：先是不能上求是正，而遽尔公传过之，一也；不及
拜书请教，二也；一承问曰：“‘《本义》《干》九二刚健中正’，莫是刚健得中？误
笔作‘中正’，如何？”炳文答曰：“‘凡言九五刚健中正，六二
柔顺中正’，《易》之正例也。《干》九二‘刚健中正’，变例也。程
子曰：‘中重于正，正有不中，中无不正’。”《本义》盖取诸此，
然又非特程子意也。爻之为九二者，凡三十有二。《干》
九二，其始也，《未济》九二，其终也，《未济》云云，非正也。夫
子曰：“中以行正。”况《干》六爻皆言圣人之事，九二龙德
正中，《本义》以刚健中正许之，恐非误也。尊见以为非
是，乞批教。

一承问曰：“九三爻下云云？”炳文答曰：“‘案《本义》云：‘九阳
爻，三阳位，重刚不中，居下之上，乃危地也’。此全是解
‘厉’之一字，盖以三之地位言其有厉之象也。《干》本是
刚之纯之，至九三居上下干之间，又以刚居刚，性体
刚健，所以有‘乾乾而惕’之象也。三之性体如此，而其
地又如此，故有‘乾乾’之象，有惕之象，有厉之象’。《本义》”
于文，只得总此三句而言之，于“厉”字、绝句正自不相
关也。尊见以为是否？乞批教。

僭越，作《本义通释》外，尝为《启蒙通释义》，又尝为《六爻
反对论》及《二体相易论》，凡五十八篇，并序六十篇，但
未得求正于有道，常以为恨。年来老成雕谢，异郡有
葵初，异县有先生，不得以时参请，如之何！如之何！